ΠΕΡΙΕΧΟΜΕΝΑ
ΑΠΟΦΑΣΕΙΣ
Χαρακτηρισμός ως διατηρητέων δύο (2) όμορων,
ομοίων (διδύμων) κτιρίων που βρίσκονται επί της
οδού 31ης Αυγούστου 9 και 31ης Αυγούστου και
Λορέντζου Μαβίλη, (Ο.Τ.984 Β) στη Πολεοδομική
Ενότητα Λάρισας του Δήμου Λαρισαίων (Ν. Λαρίσης) και καθορισμός ειδικών όρων και περιορι-
σμών δόμησης αυτών.
Κήρυξη ως αναδασωτέας δασικού χαρακτήρα
έκτασης συνολικού εμβαδού Ε = 23.869,10 τ.μ.
λόγω πυρκαγιάς, στη θέση «Κοτούλα μαντριά»
περιοχής της Τ.Κ. Λευκοχωρίου, Δήμου Λαγκαδά,
Περιφερειακής Ενότητας Θεσσαλονίκης.
ΑΠΟΦΑΣΕΙΣ
Αριθμ. ΥΠΕΝ/Δ ΝΕΠ/61420/2410
(1)
Χαρακτηρισμός ως διατηρητέων δύο (2) όμορων,
ομοίων (διδύμων) κτιρίων που βρίσκονται επί της
οδού 31ης Αυγούστου 9 και 31ης Αυγούστου και
Λορέντζου Μαβίλη, (Ο.Τ.984 Β) στη Πολεοδομική
Ενότητα Λάρισας του Δήμου Λαρισαίων (Ν. Λαρίσης) και καθορισμός ειδικών όρων και περιο-
ρισμών δόμησης αυτών.
Ο ΥΦΥΠΟΥΡΓΟΣ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Της περ. α της παρ. 3 του άρθρου 6 του ν. 4067/2012
«Νέος Οικοδομικός Κανονισμός» (Α’ 79).
2. To π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α’ 160).
3. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
4. Την υπό στοιχεία υπ’ αρ. 74103/5569/8.7.2023 κοινή
απόφαση του Πρωθυπουργού και του Υπουργού Περιβάλλοντος και Ενέργειας «Ανάθεση αρμοδιοτήτων στον
Υφυπουργό Περιβάλλοντος και Ενέργειας, Νικόλαο Ταγαρά» (Β’ 4408).
5. Την υπό στοιχεία ΥΠΠΟ/ΓΔΑ/ΑΡΧ/ΑΙ/Φ43/18742/
1272/27.6.2002 απόφαση Υπουργού Πολιτισμού «Κήρυξη της πόλης της Λάρισας ως αρχαιολογικού χώρου»
(Β’  687/2003) καθώς και την υπό στοιχεία ΥΠΠΟ/ΓΔΑΠΚ/
ΑΡΧ/Α1/Φ15/17000/763/21-04-2008 απόφαση Υπουργού Πολιτισμού «Αναοριοθέτηση του αρχαιολογικού
χώρου πόλεως Λάρισας» (ΑΑΠ 162).
6. Την υπ’ αρ. 5625/59708/28-09-2009 απόφαση του
Γενικού Γραμματέα Περιφέρειας Θεσσαλίας «Έγκριση
Αναθεώρησης και Επέκτασης Γενικού Πολεοδομικού
Σχεδίου(ΓΠΣ) Δήμου Λαρισαίων» (ΑΑΠ 523) και την
υπ’ αρ. 2397/152250/11-11-2019 απόφαση Συντονιστή
Αποκεντρωμένης Διοίκησης Θεσσαλίας-Στερεάς Ελλάδας «Διόρθωση και τροποποίηση του ΓΠΣ του Δήμου
Λαρισαίων, νυν Δημοτικής Ενότητας Λάρισας, του Δήμου
Λαρισαίων, Περιφερειακής Ενότητας Λάρισας» (Δ’ 800).
7. Την από 03.03.2023 αιτιολογική έκθεση της Διεύθυνσης Αρχιτεκτονικής, Οικοδομικών Κανονισμών και
Αδειοδοτήσεων (Δ.Α.Ο.Κ.Α) του Υπουργείου Περιβάλλοντος και Ενέργειας και το υπό στοιχεία ΥΠΕΝ/ΔΑΟ-
ΚΑ/23438/821/03.03.2023 έγγραφο της ίδιας υπηρεσίας
προς το Δήμο Λαρισαίων και το Συμβούλιο Αρχιτεκτονικής Περιφέρειας Θεσσαλίας.
8. Τα από 05/04/2023 (ΥΠΕΝ/ΔΑΟΚΑ/37936/1462/
06/04/2023) και υπ’ αρ. 3328/06.04.2023 (ΥΠΕΝ/ΔΑΟΚΑ/
38386/1473/06/04/2023) έγγραφα της Διεύθυνσης Πολεοδομίας του Δήμου Λαρισαίων.
9. Την υπ’ αρ. 296η/συν.7η/28.04.2023 γνωμοδότηση
του Κεντρικού Συμβουλίου Αρχιτεκτονικής (ΚΕΣΑ).
10. Το γεγονός ότι η παρούσα απόφαση δεν εμπίπτει
στο πεδίο εφαρμογής του άρθρου 109 του ν. 4622/2019,
καθότι ως πράξη με μικτό χαρακτήρα διαθέτει στοιχεία
εν μέρει ατομικά και εν μέρει κανονιστικά, ο διαχωρισμός
των οποίων δεν είναι δυνατός. [σχετ. η αριθ. 59/7.2.2020
(ΑΔΑ: Ω5Α146ΜΓΨ7-Δ1Ε) εγκύκλιος του Υπουργού Επικρατείας «Οδηγίες εφαρμογής του άρθρου 109 του
ν. 4622/2019 (Α’ 133) σχετικά με την αρμοδιότητα των
Προϊσταμένων Γενικών Διευθύνσεων των Υπουργείων για
την τελική υπογραφή ατομικών διοικητικών πράξεων»].
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
31 Ιανουαρίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 41
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 41/31.01.2024
11. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133) και το γεγονός
ότι από τις κανονιστικές διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού και του προϋπολογισμού του οικείου
Δήμου, αποφασίζουμε:
1. Χαρακτηρίζονται ως διατηρητέα δύο (2) κτίρια όμορα,όμοια (δίδυμα) που βρίσκονται επί της οδού 31ης Αυ-
γούστου 9 και 31ης Αυγούστου και Λορέντζου Μαβίλη,
στο ΟΤ 984 Β της Πολεοδομικής Ενότητας Λάρισας του
Δήμου Λαρισαίων (Ν. Λαρίσης), όπως αυτά φαίνονται
στο σχετικό διάγραμμα -απόσπασμα Πολεοδομικού Σχεδίου και Ορθοφωτοχάρτη από Ελληνικό Κτηματολόγιο
που θεωρήθηκε από τον Προϊστάμενο της Διεύθυνσης
Τοπογραφικών Εφαρμογών και που αντίτυπό του σε φωτοσμίκρυνση δημοσιεύεται με την παρούσα απόφαση.
2 .Ως διατηρητέα χαρακτηρίζονται τα αρχικά κτίρια, όχι
όμως και τα πάσης φύσεως καθ’ ύψος ή κατ’ επέκταση
υπάρχοντα προσκτίσματα η μεταγενέστερες επεμβάσεις
που αλλοιώνουν τα αρχικά κτίρια. Ο καθορισμός των
προσκτισμάτων ή μεταγενέστερων επεμβάσεων που
αλλοιώνουν τα αρχικά κτίρια πραγματοποιείται από το
Συμβούλιο Αρχιτεκτονικής (ΣΑ).
3 .Στα χαρακτηριζόμενα ως διατηρητέα κτίρια απαγορεύεται κάθε αφαίρεση, αλλοίωση ή καταστροφή
τόσο των επί μέρους αρχιτεκτονικών ή καλλιτεχνικών
και διακοσμητικών στοιχείων τους, όσο και των κτιρίων
συνολικά, πλην των προσκτισμάτων ή των στοιχείων των
κτιρίων για τα οποία το Συμβούλιο Αρχιτεκτονικής (ΣΑ)
έχει γνωμοδοτήσει για την αφαίρεσή τους.
4. Επιτρέπεται η επισκευή, ο εκσυγχρονισμός των εγκαταστάσεων, η ενίσχυση του φέροντα οργανισμού, καθώς
και επεμβάσεις για λόγους λειτουργικούς των διατηρητέων κτιρίων και επαναφορά αρχικών στοιχείων μετά
από τεκμηρίωση, εφόσον δεν αλλοιώνεται ο αρχιτεκτονικός χαρακτήρας τους και δεν θίγονται τα διατηρητέα
στοιχεία τους.
5. Δεν επιτρέπεται η τοποθέτηση φωτεινών επιγραφών και διαφημίσεων στα διατηρητέα κτίρια. Επιτρέπε-
ται μόνο η τοποθέτηση επιγραφών μικρών διαστάσεων
που πληροφορούν για τη χρήση των χώρων τους.
6. Αιτήσεις για προσθήκη στα ακίνητα αποστέλλονται
στην αρμόδια Υπηρεσία του ΥΠΕΝ με γνώμη του αρμόδιου Συμβουλίου Αρχιτεκτονικής (ΣΑ) για καθορισμό
συμπληρωματικών ειδικών όρων δόμησης, σύμφωνα
με τις διατάξεις της περ. γ της παρ. 3 του άρθρου 6 του
ν. 4067/2012 (Α’ 79), εφόσον δεν παραβλάπτονται τα διατηρητέα κτίρια και ο χώρος που τα περιβάλλει.
7. Για οποιαδήποτε επέμβαση στο εξωτερικό και εσωτερικό των διατηρητέων κτιρίων, όπως και για την τοπο-
θέτηση επιγραφών απαιτείται έγκριση του Συμβουλίου
Αρχιτεκτονικής.
8. Η ισχύς της παρούσας απόφασης αρχίζει από τη
δημοσίευσή της στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 41/31.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 41/31.01.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 18 Ιανουαρίου 2024
Ο Υφυπουργός
ΝΙΚΟΛΑΟΣ ΤΑΓΑΡΑΣ
Ι
Αριθμ. 25126
(2)
Κήρυξη ως αναδασωτέας δασικού χαρακτήρα
έκτασης συνολικού εμβαδού Ε = 23.869,10 τ.μ.
λόγω πυρκαγιάς, στη θέση «Κοτούλα μαντριά»
περιοχής της Τ.Κ. Λευκοχωρίου, Δήμου Λαγκαδά,
Περιφερειακής Ενότητας Θεσσαλονίκης.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ ΤΟΥ
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου 117 του Συντάγματος της Ελλάδας.
2. Τον ν. 998/1979 «Περί προστασίας των δασών και
των δασικών εν γένει εκτάσεων της Χώρας» και ειδικότερα της παρ. 1 του άρθρου 38 και του άρθρου 41 (Α’ 289).
3. Την παρ. 63 του άρθρου 70 του ν. 998/1979, όπως
τροποποιήθηκε με την παρ.  2 του άρθρου 12 του
ν. 2040/1992 «Ρύθμιση θεμάτων αρμοδιότητας Υπουργείου Γεωργίας και νομικών προσώπων εποπτείας και άλ-
λες διατάξεις» (Α’ 70) και αντικαταστάθηκε με την παρ. 15
του άρθρου 1 του ν. 3208/2003 «Προστασία των δασικών οικοσυστημάτων, κατάρτιση δασολογίου, ρύθμιση
εμπραγμάτων δικαιωμάτων επί δασών και δασικών εν
γένει εκτάσεων και άλλες διατάξεις» (Α’ 303).
4. Τις υπ’ αρ. 160417/1180/8.7.1980, 182447/3049/
24.9.1980 και 154659/24.5.1982 εγκύκλιες διαταγές του
Υπουργείου Γεωργίας.
5. Το υπ’ αρ. 21638/11-04-2018 έγγραφο της Γενικής
Διεύθυνσης Δασών και Αγροτικών Υποθέσεων με το
οποίο χορηγούνται «Οδηγίες σύνταξης σχεδίων εγγράφων αποφάσεων κήρυξης αναδασωτέων και ανάκλησης-
άρσης αποφάσεων κήρυξης αναδασωτέων».
6. Τον ν. 4061/2012 «Διαχείριση και προστασία ακινήτων Υπουργείου Αγροτικής Ανάπτυξης και Τροφί-
μων - Ρύθμιση εμπραγμάτων δικαιωμάτων και λοιπές
διατάξεις» (Α’ 66).
7. Το υπό στοιχεία Γ39682/28-04-2015 έγγραφο του
Εθνικού Τυπογραφείου για «Υποχρεωτική αποστολή
εγγράφων για δημοσίευση στο Φύλλο της Εφημερίδας
της Κυβέρνησης με χρήση τεχνολογιών πληροφορικής
και επικοινωνιών και προηγμένης ηλεκτρονικής υπογραφής».
8. Τον ν. 4727/2020 (Α’ 184).
9. Τον ν. 4824/2021 «Κύρωση: α) της από 5.8.2021
Πράξης Νομοθετικού Περιεχομένου “Έκτακτα μέτρα για
την αντιμετώπιση του κινδύνου πυρκαγιών“ (Α’ 138) και
β) της από 13.8.2021 Πράξης Νομοθετικού Περιεχομένου
“Έκτακτα μέτρα για την αποτελεσματική προστασία και
την ταχεία αποκατάσταση του φυσικού περιβάλλοντος,
την άμεση στήριξη των πληγέντων από τις Πυρκαγιές
του Ιουλίου/Αυγούστου 2021 και συναφείς διατάξεις”
(Α’ 143) και άλλες διατάξεις» (Α’ 156).
10. Την υπό στοιχεία ΥΠΕΝ/ΔΔΥ/48478/3594/16.5.2022
κοινή υπουργική απόφαση (Β’ 2415) «Καθορισμός των
διοικητικών λεπτομερειών μεταφοράς των δασικών υπηρεσιών, του αντίστοιχου προσωπικού και λοιπών θεμά-
των της παρ. 5 του άρθρου τρίτου της από 13.8.2021
Πράξης Νομοθετικού Περιεχομένου (Α’ 143), η οποία
κυρώθηκε με το άρθρο 2 του ν. 4824/2021 (Α’ 156)».
11. Τα άρθρα 47 έως 55 περί «Ολοκλήρωσης μεταφοράς
των δασικών υπηρεσιών στον ΥΠΕΝ» του ν. 4915/2022
(Α’ 63) «Εθνικό Στρατηγικό Σχέδιο Καταπολέμησης της
Διαφθοράς, διατάξεις για θέματα ανθρώπινου δυναμικού και Οργανισμών Τοπικής Αυτοδιοίκησης, νομοθετικό
πλαίσιο εκπαίδευσης των σπουδαστών/σπουδαστριών
της Εθνικής Σχολής Δημόσιας Διοίκησης και Αυτοδιοίκησης για την ένταξη στον κλάδο Π.Ε. Επιτελικών Στελε-
χών, διατάξεις για την ολοκλήρωση της μεταφοράς των
δασικών υπηρεσιών στο Υπουργείο Περιβάλλοντος και
Ενέργειας, διατάξεις για την εφαρμογή του Εθνικού Σχεδίου Ανάκαμψης και Ανθεκτικότητας «Ελλάδα 2.0», Εθνι-
κή Σύνταξη Ομογενών και άλλες επείγουσες διατάξεις».
12. Το π.δ. 29/2022 «Τροποποίηση του π.δ. 132/2017
«Οργανισμός Υπουργείου Περιβάλλοντος και Ενέργειας
(Υ.Π.ΕΝ.) (Α’ 160)» (Α’ 77).
13. Την υπό στοιχεία ΥΠΕΝ/ΔΟΙΚΔ/48691/2883/
16-5-2022 (Β’ 2501) απόφαση του Υπηρεσιακού Γραμματέα του ΥΠΕΝ «Ορισμός των Προϊσταμένων των Επι-
θεωρήσεων Εφαρμογής Δασικής Πολιτικής (ΕΕΔΠ) της
Γενικής Γραμματείας Δασών του Υπουργείου Περιβάλλοντος και Ενέργειας, ως δευτερεύοντες διατάκτες».
14. Την υπό στοιχεία ΥΠΕΝ/ΔΔΥ/70401/5167/6-7-2022
(ΑΔΑ: Ω8ΔΡ4653Π8-7ΨΡ) υπουργική απόφαση «Τοποθέτηση Προϊσταμένων σε θέση ευθύνης επιπέδου Γενικής
Διεύθυνσης στις Επιθεωρήσεις Εφαρμογής Δασικής Πολιτικής του Υπουργείου Περιβάλλοντος και Ενέργειας».
15. Την υπό στοιχεία ΥΠΕΝ/ΔΝΕΠ/83988/2740/
25.8.2022 απόφαση «Εξουσιοδότηση υπογραφής “Με
εντολή Υπουργού” του Υπουργού Περιβάλλοντος και
Ενέργειας, “Με εντολή Υφυπουργού” του Υφυπουργού
Περιβάλλοντος και Ενέργειας και “Με εντολή Γενικού
Γραμματέα Δασών” του Γενικού Γραμματέα Δασών του
Υπουργείου Περιβάλλοντος και Ενέργειας, κατά λόγο αρμοδιότητας, στον Προϊστάμενο της Γενικής Διεύθυνσης
Δασών και Δασικού Περιβάλλοντος της Γενικής Γραμματείας Δασών του Υ.Π.ΕΝ., στους Προϊστάμενους των
Επιθεωρήσεων Εφαρμογής Δασικής Πολιτικής και στους
Προϊστάμενους των Διευθύνσεων, Δασαρχείων και Τμημάτων που υπάγονται σε αυτές» (Β’ 4528).
16. Την υπ’ αρ. 14412/17.05.2022 διαταγή της Επιθεώρησης Δασικής Πολιτικής Μακεδονίας - Θράκης με θέμα:
«Δομή εγγράφων δασικών υπηρεσιών».
17. Την υπό στοιχεία ΥΠΕΝ/ΔΔΥ/35791/3437/19.4.2023
(ΑΔΑ: 99Θ94653Π8-ΡΒΙ) απόφαση «Τοποθέτηση Προϊσταμένων στις Διευθύνσεις Δασών και τα Δασαρχεία,
της Επιθεώρησης Εφαρμογής Δασικής Πολιτικής Μακεδονίας - Θράκης του ΥΠΕΝ».
18. Την υπ’ αρ. 372156/21-10-2022 (ΑΔΑ: ΨΥ6Ε4653Π8Ξ7Ζ) απόφαση του Γενικού Γραμματέα Δασών «Κύρωση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 41/31.01.2024
δασικού χάρτη της Περιφερειακής Ενότητας Θεσσαλονίκης» (Δ’ 815).
19. Το υπ’ αρ. 721257/15-12-2023 έγγραφο του Δασαρχείου Λαγκαδά, στο οποίο προτείνεται η κήρυξη της
εκτάσεως που αναφέρεται στο θέμα ως αναδασωτέας,
με συνημμένη την υπ’ αρ. 720266/15-12-2023 έκθεση
αυτοψίας της δασολόγου Ελένης Βράνα, με το περιεχόμενο των οποίων και συμφωνούμε.
20. Το γεγονός ότι δεν προκύπτει δαπάνη για τον κρατικό προϋπολογισμό, αποφασίζουμε:
Κηρύσσουμε ως αναδασωτέα δημόσια έκταση δασικού χαρακτήρα συνολικού εμβαδού Ε=23.869,10 τ.μ.,
αποτελούμενη από δύο επιμέρους εκτάσεις εμβαδού
Ε1=14.418,56 τ.μ. και Ε2=9.450,54 τ.μ., στη θέση «Κοτούλα μαντριά» περιοχής Τ.Κ. Λευκοχωρίου του Δήμου
Λαγκαδά, Περιφερειακής Ενότητας Θεσσαλονίκης, λόγω
πυρκαγιάς, με σκοπό την προστασία, αποκατάσταση της
δασικής βλάστησης με φυσική ή τεχνητή αναδάσωση και
τη διατήρηση του χαρακτήρα της ως δασικής έκτασης,
ώστε να αποκλεισθεί η διάθεση της προαναφερθείσας
έκτασης για άλλο σκοπό.
Οι ως άνω εκτάσεις που προσδιορίζονται με στοιχεία
κορυφών η Ε1: Α-Β-…-Ψ-Ω-Α1-Β1-…Λ1-Μ1-Α και η Ε2:
Ν1-Ξ1-…-Ψ1-Ω1-Α2-Β2-…-Ι2-Κ2-Ν1 στο συνημμένο, από
15-12-2023 τοπογραφικό διάγραμμα κλίμακας 1:3000 της
Δασολόγου Ελένης Βράνα, το οποίο αποτελεί αναπόσπαστο μέρος της απόφασης αυτής, συνορεύουν ως εξής:
Α) Έκταση εμβαδού Ε1=14.418,56 τ.μ.
Βόρεια: Δασικού και μη δασικού χαρακτήρα έκταση.
Νότια: Δασικού χαρακτήρα έκταση.
Ανατολικά: Μη δασικού χαρακτήρα έκταση.
Δυτικά: Δασικού χαρακτήρα έκταση.
Β) Έκταση εμβαδού Ε2=9.450,54 τ.μ.
Βόρεια: Δασικού χαρακτήρα έκταση.
Νότια: Δασικού και μη δασικού χαρακτήρα έκταση.
Ανατολικά: Μη δασικού χαρακτήρα έκταση.
Δυτικά: Δασικού χαρακτήρα έκταση.
Η ανωτέρω δημόσια, δασικού χαρακτήρα έκταση που
αναφέρεται στο θέμα, η οποία άλλαξε μορφή λόγω πυρκαγιάς στις 23 Οκτωβρίου 2023, φέρει τον χαρακτηρισμό
ΔΔ1 στο μεγαλύτερο τμήμα της, εκτός από ένα τμήμα
εντός της έκτασης εμβαδού Ε1 που φέρει τον χαρακτηρισμό ΑΔ1, στον κυρωμένο με την προηγούμενη απόφαση
και αναμορφωμένο δασικό χάρτη.
Κατά της παρούσας απόφασης επιτρέπεται υποβολή αίτησης ακύρωσης στο Τριμελές Διοικητικό Εφετείο
Θεσσαλονίκης (άρθρο 47 του ν. 3900/2010, Α’ 213), εντός
προθεσμίας εξήντα (60) ημερών, αρχόμενη από την επομένη της δημοσίευσής της (άρθρο 46 π.δ. 18/1989).
Επίσης, κατά της παρούσας Απόφασης επιτρέπεται
υποβολή αίτησης ανάκλησης ή τροποποίησης προς τον
Γενικό Γραμματέα Δασών από οποιονδήποτε έχει έννομο συμφέρον, σύμφωνα με τις διατάξεις της παρ. 4 του
άρθρου 44 του ν. 998/1979.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 41/31.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 41/31.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 41/31.01.2024
Η απόφαση αυτή να δημοσιευθεί στην Εφημερίδα της Κυβερνήσεως.
Θεσσαλονίκη, 17 Ιανουαρίου 2024
Με εντολή Γενικού Γραμματέα Δασών
Ο Προϊστάμενος της Επιθεώρησης Εφαρμογής
Δασικής Πολιτικής Μακεδονίας-Θράκης
ΝΙΚΗΤΑΣ ΦΡΑΓΚΙΣΚΑΚΗΣ

[Source: 20240400041.pdf | Tokens: 13318]